# Eleccions al Consell Insular de Menorca de 2023

Les eleccions al Consell Insular de Menorca de 2023 van ser les cinquenes eleccions al Consell Insular de Menorca i es van celebrar el 28 de maig de 2023. Les eleccions foren simultànies a les eleccions al Parlament de les Illes Balears de 2023 i les eleccions municipals espanyoles de 2023.
El Partit Popular va ser el partit més votat, i la majoria d'esquerres que havia governat el Consell Insular de Menorca des de 2015, encapçalada pel PSOE amb el suport de Més per Menorca i Podem-EUIB no va aconseguir representació suficient per reeditar el seu pacte. Podem-EUIB perdia la seva representació al Consell en favor de Vox en unes eleccions altament disputades.
Com a representant de la llista més votada, i en absència de majoria alternativa, el candidat del Partit Popular, Adolfo Vilafranca resultà en President electe de la institució que es troba pendent de constitució en aquest moment.
Com a resultat de les negociacions del Partit Popular amb VOX per al nomenament de Margalida Prohens com a Presidenta del Govern de les Illes Balears, s´estableix la condició de que la representant de VOX al Consell Insular de Menorca, entre al Consell de Govern del Consell Insular de Menorca.

## Candidatures

Totes les candidatures van ser presentades a la Junta Electoral Central escaient i aprovades. A més, van ser publicades al Butlletí Oficial de les Illes Balears (BOIB).
| Candidatura | Cap de llista |
| Partit Popular (PP) | Adolfo Vilafranca Florit |
| Partit Socialista de les Illes Balears (PSIB-PSOE) | Susana Mora Humbert |
| Podem-Esquerra Unida (PODEM-EUIB) | Nati Benejam Bagur |
| Més per Menorca (MxMe) | Josep Juaneda Mercadal |
| Vox (Vox) | María Teresa de Medrano de Olives |
| Ciutadans - Partit de la Ciutadania (Cs) | Eugenio Ayuso Fernandez |
| Projecte Liberal Espanyol (P.LI.E) | Gabriela María Cáceres Murcia |

## Resultats

| | Partit Popular (PP) | 15.307 | 39,38 | 6 | ▲2 |
| | Partit Socialista de les Illes Balears (PSIB–PSOE) | 10.554 | 27,15 | 4 | = |
| | Més per Menorca (MxMe) | 6.772 | 17,42 | 2 | 1 |
| | Vox (VOX) | 2.420 | 6,23 | 1 | ▲1 |
| | Podem-Esquerra de Menorca-Esquerra Unida (Unides Podem) | 2.388 | 6,14 | 0 | 1 |
| | Ciutadans - Partit de la Ciutadania (Cs) | 517 | 1,33 | 0 | 1 |
| | Projecte Liberal Espanyol (PLIE) | 170 | 0,44 | 0 | = |
| Total | Total | 38.128 | n/a | 13 | = |
| Vots vàlids | Vots vàlids | 38.871 | n/a | | |
| Vots nuls | Vots nuls | 606 | 1,54 | | |
| Participació | Participació | 39.477 | 55,03 | | |
| Cens | Cens | 71.738 | | | |
| Font: Junta Electoral de les Illes Balears ||||||

### Consellers electes

| PP | PSIB | MxMe | VOX |
| Adolfo Vilafranca Florit Carmen Reynés Calvache Juan Domingo Pons Torres Maria Antonia Taltavull Fernández José Simón Gornes Hachero Nuria Torrent Pallicer | Susana Mora Humbert Eduardo Robsy Petrus Bàrbara Torrent Bagur José Pastrana Huguet | Josep Juaneda Mercadal Noemí García García | Maria Teresa de Medrano de Olives |
| A la candidatura proclamada al BOIB núm 056 de 2 de maig de 2023, per el Partit Popular es presentaven al número 4. Elvira Capó García, i al número 5. José Manuel Morales Bosch, que amb posterioritat a les eleccions van renunciar a prendre possessió del càrrec, essent substituïts per els següents membres de la llista. ||||

## Referències

* ↑ «IB3N | El PP governarà amb Vox el Consell de Menorca». [Consulta: 3 juliol 2023].
* 1 2 «BOIB, boletín oficial». [Consulta: 3 juliol 2023].
* ↑ «BOIB, butlletí oficial». [Consulta: 3 juliol 2023].